Update. Persoanele luate ostatice în Olanda, eliberate. Atacatorul a fost reținut
- Mădălina Sfrijan
- 30 martie 2024, 12:36
Update 2. Toți ostaticii luați de bărbatul înarmat au fost eliberați de oamenii legii. De altfel, atacatorul a fost încătușat.
Update 1. Trei ostatici au fost lăsați să plece din localul situat în centrul orașului Ede. Aceștia au ieșit pe rând din incinta barului. Până în acest moment, atacatorul nu a anunțat dacă are sau nu anumite revendicări politice. Pe lângă polițiști, pompieri și pirotehniști, la fața locului a fost adus și un robot. Acesta este ghidat de la distanță.
Un bărbat din Olanda ar fi intrat într-un bar cu arme și explozibili. Acesta ar fi luat ostatice mai multe persoane și amenință că aruncă localul în aer. Autoritățile olandeze au activat planul de urgență și intervin în zonă. Poliția a transmis că nu există niciun indiciu privind un motiv terorist.
Robot controlat de la distanță, adus în fața localului
Mai multe unități speciale de poliție au fost mobilizate pentru a interveni în acest caz. Totodată, conform presei internaționale, la fața locului, a fost adus un robot controlat de la distanță, care ar ajuta la rezolvarea crizei.
🚨🇳🇱 Just in: Bomb threat and Hostage situation at a cafe in Ede, the Netherlands. pic.twitter.com/LmEKSRvoLW
— Terror Alarm (@Terror_Alarm) March 30, 2024
A
Dispozitivul a fost plasat în fața clădirii din centrul orașului și este ghidat de autorități.
— Jeroen van Esch (@JCvanEsch) March 30, 2024
"Vedem că sunt multe întrebări asupra motivaţiei. Deocamdată, nimic nu arată că este vorba de un atac terorist", a transmis poliţia locală pe reţeaua socială X.
Olanda. Bărbatul amenință că va provoca o explozie
Conform primelor informații ar fi vorba despre un bar în care a avut loc o petrecere cu muzică tehno. Persoanele rămase în incinta localului ar fi petrecut până dimineață, când atacatorul a acționat. Autoritățile susțin că nu există niciun indiciu care să arate că ar fi vorba despre un atac terorist. Bărbatul nu ar avea revendicări politice.
Polițiștii au evacuat peste 150 de locuințe și au sfătuit oamenii să nu se apropie de această zonă a orașului.